Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Sionistisen liiton johtajat Herzog ja Livni -
pyysivät juutalaisvaltiota aloittamaan keskustelun USA:n kanssa Iranista, -
jotta ydinsopimusta parannettaisiin ja päästäisiin ratkaisuihin, -
jotka täyttävät Israelin turvallisuustarpeet.
Pääministeri Netanjahu vaati USA:n presidentti Obamaa -
olemaan poistamatta Iranin-pakotteita lopullisen ydinsopimuksen osana.
Pääsiäisen päättävää Mimouna- juhlaa vietettiin ympäri Israelia, -
vaikka myrskyisen sään vuoksi monta perinnettä jouduttiin perumaan.
Keskusta-vasemmistolaisen Sionis- tisen liiton johtajat Herzog ja Livni -
pyysivät juutalaisvaltiota aloittamaan keskustelun USA:n kanssa Iranista, -
jotta ydinsopimusta parannettaisiin ja päästäisiin ratkaisuihin, -
jotka täyttävät Israelin turvatarpeet.
Johtajat totesivat, että Israelin ja USA:n sopimusten "pitää liittyä -
Israelin armeijan puolustus- ja hyökkäyskyvyn kasvattamiseen.
Lisäksi liittoa ja strategista yhteistyötä pitää vahvistaa siten, -
että se kehittää Israelin pelotevaikutusta -
ja antaa Israelille amerikkalaisen suojan ja rajattomat mahdollisuudet -
toimia Israelin vihollisten Iranin tuella aiheuttamia uhkia vastaan -
sekä ydinohjelmasopimuksen rikkomuksia vastaan.
Ja erityisesti sopimusten pitää antaa oikeutus alusta pitäen toimille, -
joihin Israelin on tartuttava säilyttääkseen turvallisuutensa."
Viimeistä lausetta on tulkittu vaatimuksena -
hyväksyä Israelin isku Iranin ydinohjelmaa vastaan -
siinä tapauksessa, että Iran rikkoo sopimusta räikeästi.
Lauantaina Amerikoiden huippukokouksessa Panamassa -
USA:n presidentti Obama oli optimistinen siitä, -
että Iran ja P5+1-maat USA, Venäjä, Kiina, Ranska, Iso-Britannia ja Saksa -
saavat viimeisteltyä sopimuksen, joka rajoittaa Iranin ydinohjelmaa, -
vaikka ajatollah Ali Khamenei käytti viime viikolla voimakkaita sanoja.
Se on aina ollut selvää, että Iranilla on oma politiikka asian ympärillä.
Sillä on omat kovan linjan kannattajat ja tasoittava vastapuoli siinä, -
pitäisikö jossakin asiassa edetä vai ei, kuten meilläkin on.
Siksi ei yllätä, että korkein johtaja ja joukko muita -
yrittää luonnehtia sopimusta niin, -
että se suojelee heidän poliittista asemaansa.
Tiedän kuitenkin, mistä kaikesta silloin keskusteltiin, -
kun sopimusta laadittiin.
Olen aina sanonut, että periksi antaminen on mahdollista.
Voi olla, ettei sitä ikuisteta tavalla, -
jolla voimme taata sen, ettei Iran saa ydinasetta.
Säilytämme mahdollisuuden asettaa pakotteet heti takaisin, -
jos he rikkovat sopimusta.
Joitakin keinoja voi olla muotoilla lopullinen sopimus niin, -
että se täyttää heidän ylpeytensä ja politiikkansa -
mutta kohtaa silti tärkeimmät tavoitteemme.
Se pitää jättää neuvottelijoiden määriteltäväksi.
Pääministeri Netanjahu oli jyrkästi eri mieltä Obaman kanssa siitä, -
että Iran vaati poistamaan kaikki ydinohjelmaan liittyvät pakotteet -
samaan aikaan kuin lopullinen sopimus allekirjoitetaan.
Viime päivinä Iran on jälleen osoittanut, miksei siihen voi luottaa.
Iran vaatii kiven kovaan oikeutta pitää laajat ydinvoimavarat, -
joilla se voisi tuottaa ydinaseita.
Se vaatii, että kaikki pakotteet poistetaan heti, -
eikä salli tehokkaita tarkastuksia kaikkiin epäiltyihin laitoksiinsa.
Samalla Iran jatkaa hillitöntä aggressiotaan Lähi-idässä -
ja maailmanlaajuisessa terrorismissa.
Toistan huonon sopimuksen vaihtoehdon tärkeimmät osatekijät.
Ensinnäkin sen sijaan, -
että Iranin sallitaan säilyttää ja kehittää ydinvoimavarojaan, -
parempi sopimus vähentäisi näitä voimavaroja -
esimerkiksi sulkemalla laittomat maanalaiset laitokset, -
joita Iran on vuosia piilotellut kansainväliseltä yhteisöltä.
Toiseksi sen sijaan, että Iranin ydinohjelman rajoitteet poistettaisiin -
sovittuna aikana, parempi sopimus yhdistäisi poistamisen siihen, -
että Iran lopettaa aggressionsa Lähi- idässä ja globaalissa terrorismissa -
ja lakkaa uhkaamasta Israelin tuhoamisella.
Iran tarvitsee sopimusta eniten. Vaarallisten myönnytysten sijaan -
kansainvälisen yhteisön on aika pitää puolensa -
ja vahvistaa alkuperäistä vaatimus- taan paremmasta sopimuksesta.
Emme saa antaa Iranin, globaalin terrorismin kärkitukijan, -
saada helppoa tietä ydinaseeseen, joka uhkaisi koko maailmaa.
Iranin korkein johtaja ajatollah Ali Khamenei vaati, -
että Iranin pakotteet poistetaan -
heti kun lopullinen sopimus suur- valtojen kanssa saadaan viimeisteltyä.
Khameneilla on Iranissa suurin valta ja viimeinen sana valtion asioihin.
Hän lausui kommenttinsa, kun Iran ja P5+1-maat -
saavuttivat väliaikaissopimuksen Sveitsin Lausannessa.
Hän sanoi uskovansa presidentti Ruhanin neuvottelijoihin, -
mutta kommenteissa, joilla hän yritti pitää kovan linjan kannattajien tuen, -
hän varoitti USA:n "paholaismaisista" aikeista.
Jos minulta kysytään, tuenko vai vastustanko ydinsopimusta, -
vastaan etten tue enkä vastusta.
Mitään ei vielä ole tapahtunut eikä mitään vielä ole tehty.
Koko asia riippuu yksityiskohdista, joista keskustellaan yksi kerrallaan.
Tähän mennessä saavutettu -
ei takaa, että sopimus saavutetaan.
Sitä eivät myöskään takaa sopimukseen tähtäävät neuvottelut.
Se ei takaa edes sitä, -
että neuvottelut jatkuvat loppuun asti ja johtavat sopimukseen.
En ole koskaan ollut optimistinen neuvotteluista USA:n kanssa.
Tämä ei ole itsepetosta vaan kokemuksesta kumpuava asia.
Pääsiäisen päättävää Mimouna-juhlaa vietettiin lauantaina Israelissa, -
vaikka myrskyisen sään vuoksi monia perinteitä jouduttiin perumaan.
Pääministeri Netanjahu osallistui juhlallisuuksiin Or Akivassa -
ja puhui tarpeesta pitää yhtä.
Israelissa on havaittavissa merkittävä liikehdintä, -
jota täytyy pitää yllä keskittymällä kolmeen kohtaan.
Ensimmäinen on kansallinen ykseys. Sitä Mimouna-juhla kuvastaa.
Vaalien pöly laskeutuu.
Ykseyttä kansalaisten kesken pitää vahvistaa.
Toinen on kansan hyvinvointi. Olemme sitoutuneet jatkamaan -
Israelin nopeaa ja vaikuttavaa talouskasvua.
Tuemme sitä alentamalla elinkustannuksia ja asuntojen hintoja.
Jotta se onnistuu, maan vientiä pitää kasvattaa.
Kolmas kohta lienee tärkein: pitää huolehtia Israelin turvallisuudesta.
Meillä on vastassamme monia suuria haasteita.
Netanjahu sanoi, että nuo kolme kohtaa -
ovat hänen johtamansa uuden hallituksen päätehtävät.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen